המבקש חלק על קיומן של ראיות לכאורה, הפנה לכמות האלכוהול הגבולית (290 מיקרוגרם אלכוהול בליטר אחד של אוויר נשוף וטען כי משעת עיכובו של המבקש עד לביצוע הבדיקה טרם עברו 15 דקות וזאת בניגוד לנוהלי הבדיקה ובהתאם לא ניתן לקבוע כי מדובר בבדיקה תקינה. בנוסף הפנה לכך שאחת הבדיקות (הראשונה) לא היתה תקינה ויש בכך כדי ללמד על אי תקינות מכשיר המדידה. הפנה לבדיקת המאפיינים ומבחן הביצוע אותם המבקש עבר בהצלחה. עוד ציין כי הינו מפרנס יחידי להוריו, זקוק לרישיונו לצורך פרנסתו והמשך הפסילה עלול להביא לאיבוד מקום עבודתו. הדגיש כי אין לחובתו עבר תעבורתי מכביד או עבירה דומה.